Referat fra møtet i Inderøy sokneråd 3. 03.2022 kl.19.00

Til stede: Frida Øyen, Siri Værdal, Julla Lønvik, Sidsel Trønsdal, Mona Melus, Hanne Volan, Jorid Fossum, Birgit Henriksen, Ottar Melhus, Sveinung Gravås og Brit Kjelvik. Øyvind Bragstad meldte forfall.

Ingeborg Meslo Ulvin møtte for å belyse sak 9.

Sidsel ønsket velkommen og gav ordet til Frida. Hun valgte å lese teksten til Askeonsdag fra Markus evangeliet. Den omhandlet fasten.

Sak 8/22: Godkjenning av innkalling og referat.

 Godkjent.

Sak 9/22: 8.mars-arrangement: Kvinner og misjon

NMS vil også i år markere kvinnedagen 8.mars, (rett nok på 7.mars), med et åpent møte i Kjerkstu. Øyvind Ullan Eriksen vil fortelle fra Libanon og Mali. Der blir kaffeservering og åresalg. Møtet vil bli kunngjort på Facebook, Kirkene i Inderøy og i Inderøyningen.

Sak 10/22 Gudstjenesteforordninga - Frida legger fram utkast for Inderøy.

 Antall gudstjenester pr år skal være 36 for Sakshaug sokn. Dette løses ved å telle med 2 skolegudstjenester og ved å kunngjøre 3 gudstjenester på våre 2 institusjoner pr år. Ellers vil vi samarbeide med kulturarrangement «utom boksen».

Sak 11/22 Utlysing – prost-stilling

 Det er 2 søkere til stillingen: Christine Waanders, født 1975 og Tjartan Bergslid, født 1966. Vår leder, Sidsel Trønsdal, var med på intervjuene og la fram søknader og referanser på en enkel og grei måte. Hun uttrykte at begge var gode kandidater. Inderøy sokneråd anbefaler Tjartan Bergslid til stillingen

Sak 12/22 Konfirmasjon 2022.

 Datoen ble satt til 5. juni, 1. pinsedag. Fortsatt er det usikkert om det blir en eller to seremonier, avhengig av smittesituasjonen. Oppgavene våre blir som før, med tillegg av styrking av parkeringsvakt.

Sak 13/22 Presten sine 5 minutt

 Fra 1.april-1.august er det ansatt ny prestevikar- Ingri Angvik. Kirkene i Inderøy er eier av 1/3 av Spilleklubben som nettopp er starta, ved at kirkas ungdomskontakt Kaspar Stai Skjesol er aktiv leder. Frida er aktiv støttespiller. Viktig ungdomsarbeid!

Sak 14/22 Vårdugnad 2022 på kirkegården

 Datoen er satt til torsdag 28.april med forbehold om «snømengde». Vi går tilbake til gamlemåten med en dugnadsdag og kaffeservering etter endt arbeid. Konteiner blir leid og en ungdomsskole-klasse får mulighet å tjene noen kroner ved å hjelpe til.

Sak 15/22 Behandling av permisjonssøknad.

 Jostein Stavran Berg har søkt om fritak fra vervet i Inderøy sokneråd. Dette ble innvilget. Ottar Melhus rykker opp som fast medlem.

Sak 16/22 Aktuell info fra de ulike utvalga

*Kjerkblad for Inderøy*

 Økonomisk krise. Det kommer ikke inn nok penger til kontoen for å fortsette på samme måten. Porto for å sende blad ut av kommunen er på hele 16 000 kr, for å dele ut bladene i Inderøy 24 000 kr og for å legge inn innbetalingsblanketter kr 3 000. Produksjonen kommer i tillegg. Kjerkblad-utvalget mener å ha en snuoperasjon som kanskje vil fungere.

*Trosopplæring*

 Trosopplæringsutvalget driver veldig godt. Vi fikk overlevert planen for våren 2022. Den viste stor aktivitet hver måned fram til juli. Planen legges ved. Sak 16/22.

Sak 17/22 Eventuelt

 Årsmøtedato: 23. mai etter mandagsmiddag.

Møtet slutt 21.15 Nytt møte 7. april

Ref.: Brit Kjelvik